Diari Oficial de la Generalitat Valenciana


Sumari del DOGV 3632, del 24-11-1999 (1999/9809)

RESOLUCIÓ de 10 de novembre de 1999, de la consellera de Benestar Social, per la qual es concedeixen els Premis de la Generalitat Valenciana en matèria de Drogodependències i altres Addiccions 1999, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9809


Data del document
:   10-11-1999

Organisme emissor
:   Conselleria de Benestar Social

Tipus de document
:   Resolució

Descriptors 

:   * premi cultural
    * toxicomania
    * distinció honorífica

RESOLUCIÓ de 10 de novembre de 1999, de la consellera de Benestar Social, per la qual es concedeixen els Premis de la Generalitat Valenciana en matèria de Drogodependències i altres Addiccions 1999, en l'àmbit de la Comunitat Valenciana. [1999/X9809]
  
Vist que, per Ordre de 14 d'abril de 1999, de la Conselleria de Benestar Social, per la qual es convoquen els Premis de la Generalitat Valenciana en matèria de Drogodependències i altres Addiccions 1999, en l'àmbit de la Comunitat Valenciana.
  
Vist que, en els pressupostos de la Generalitat Valenciana per a l'exercici 1999, existeix una dotació global de 4.200.000 PTA, per al finançament d'aquests premis, situats en la línia de subvenció 4.06 Premis mitjans de comunicació social, per un import de 500.000 PTA, i línia 4.07 Premis de Prevenció de les Drogodependències, per un import de 3.700.000 PTA, de la secció 16, servei 05, programa pressupostari 313.20 Drogodependències i altres addiccions.
  
Vist que els professionals i entitats que es relacionen en l'annex I, han sol·licitat participar en la convocatòria dels Premis de la Generalitat Valenciana en matèria de Drogodependències i altres Addiccions 1999, en l'àmbit de la Comunitat Valenciana, de conformitat amb allò que s'ha establit en l'ordre de convocatòria.
  
Vist que la comissió tècnica avaluadora a la que es refereix la base sisena de l'annex I de l'ordre de convocatòria efectua una proposta de concessió dels Premis de la Generalitat Valenciana en matèria de Drogodependències i altres Addiccions 1999, entre aquells/es professionals i entitats que han sol·licitat participar.
  
Atés que la base setena, primera, de l'annex I de l'ordre de convocatòria atribueix la competència per a resoldre la concessió dels Premis de la Generalitat Valenciana en matèria de Drogodependències i altres Addiccions 1999, a la consellera de Benestar Social, a proposta de la comissió tècnica avaluadora.
  
Atés que la normativa de general aplicació, els expedients de sol·licitud de participació en els premis; determinades les prioritats i necessitats mitjançant la ponderació dels criteris que cal seguir per a la concessió dels premis que estableixen les bases de la convocatòria, a fi de procurar garantir l'eficàcia i eficiència de les actuacions en matèria d'atenció i prevenció de les drogodependències.
  
Atés que s'han complit els requisits de publicitat, concurrència i objectivitat exigits per a la concessió d'ajudes i subvencions a càrrec dels crèdits del capítol de transferències corrents, tal com estableixen els articles 45 i 47 del Decret Legislatiu de 26 de juny de 1991, del Consell de la Generalitat València, pel qual s'aprova el text refós de la Llei d'Hisenda Pública de la Generalitat Valenciana.
  
De conformitat amb l'exposat i en virtut de les atribucions que em confereix la Llei 5/1983, de 30 de desembre, del Govern Valencià, el Decret 127/1999, de 17 de setembre, del Govern Valencià, i l'Ordre de 14 d'abril de 1999, de la Conselleria de Benestar Social, resolc:
  
Primer
  
Concedir els Premis de la Generalitat Valenciana en matèria de Drogodependències i altres Addiccions 1999, en l'àmbit de la Comunitat Valenciana, a les persones i entitats que figuren en l'annex I d'aquesta resolució i per l'import que en aquest s'indica, en atenció al seu rigor, tècnic i científic, originalitat, eficàcia i eficiència i la participació i sinergia social dels treballs i programes.
  
Segon
  
D'acord amb allò que s'ha disposat en l'Ordre de 14 d'abril de 1999, el pagament de les subvencions s'efectuarà a càrrec dels Pressupostos de la Generalitat Valenciana per a l'exercici 1998, secció 16, servei 05, programa pressupostari 313.20, línies de subvenció 4.06 i 4.07.
  
Tercer
  
L'ordenació del pagament de les subvencions que s'inclouen en l'annex I d'aquesta resolució, es realitzarà d'acord amb els criteris continguts en l'article 47 bis del Text Refós de la Llei d'Hisenda Pública de la Generalitat Valenciana en la redacció donada per l'article 23 de la Llei 8/1995, de 29 de desembre, de mesures fiscals, administratives i d'organització de la Generalitat Valenciana, conformement amb allò que s'ha disposat en base novena de l'annex I de l'Ordre de 14 d'abril de 1999.
  
Quart
  
D'aquesta resolució, i sense perjuí de la seua publicació en el DOGV, la Conselleria de Benestar Social haurà de notificar individualment el seu contingut a les entitats i persones interessades, en els termes establits en els articles 55 i 58 de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú.
  
Contra aquesta resolució, que esgota la via administrativa, podrà interposar-se recurs contenciós administratiu en els termes que estableix la llei reguladora de la dita jurisdicció.